Norma Kassi

Norma Kassi (Yukon, Kanada, 1954ko apirilaren 10a) Yukon lurraldeko kutchin natiboa da. Yukoneko Asanblada Legegileko kide ohia eta Vunta Kutchin Lehen Nazioko buruzagi ohia. Goldman Ingurumen Saria eman zioten 2002an, Sarah James eta Jonathon Solomonekin batera.

Artikoko Basa-bizitzaren Babesleku Nazionala babesteko (ANWR) egindako borrokengatik jaso zuten saria. Hain zuzen ere, petrolio-esplorazio eta -zulaketa planen aurrean inguru hura babesteko egindako borrokengatik. Izan ere, Petrolio eta gas esplorazioak 20 000 urtez kutchin kulturaren oinarri izan den karibuaren bizi zikloa aldatuko luke. 1985 eta 1992 artean Vunta Kutchinen buruzagi hautatu zuten.

 Erreferentziak 

Kategoria:Kanadako ekologistak
Kategoria:Gizabanako biziak
Kategoria:1954ko jaiotzak
Kategoria:Kanadako indigenak
Kategoria:Kanadako aktibistak
Kategoria:Kanadako politikariak
Kategoria:Emakume politikariak